|  |
| --- |
| Strateginio planavimo rekomendacijųVisagino savivaldybės biudžetinėms įstaigoms1 priedas |

**VISAGINO VAIKŲ LOPŠELIO-DARŽELIO „AUKSINIS RAKTELIS“ 2023-2027 M. strateginis planas**

1. **STRATEGINIO PLANO SANTRAUKA**

Visagino vaikų lopšelio-darželio „Auksinis raktelis“ (toliau – Mokykla) strateginio plano tikslai – efektyviai ir tikslingai organizuoti mokyklos veiklą, telkti bendruomenę sprendžiant aktualiausias ugdymo problemas, numatyti, kaip bus įgyvendinti ikimokyklinio ir priešmokyklinio ugdymo veiklai keliami reikalavimai, pasirinkti reikiamas mokyklos veiklos kryptis ir prioritetus, pritaikyti mokyklą ateities aplinkai. Rengiant mokyklos strateginį 2023-2027 metų planą, vadovautasi: - Visagino savivaldybės 2022–2024 m. strateginiu veiklos planu, Lietuvos pažangos strategija 2030 m., Lietuvos Valstybine Švietimo 2014-2022 metų strategija, Lietuvos Švietimo įstatymo nuostatomis; Geros mokyklos koncepcija; Alkoholio, tabako ir kitų psichiką veikiančių medžiagų vartojimo prevencijos programa, Rengimo šeimai ir lytiškumo ugdymo programa. Atsižvelgta į mokyklos socialinės aplinkos ypatumus; vykdomą ugdomąją veiklą bei turimus išteklius; mokyklos bendruomenės narių pasiūlymus bei rekomendacijas. Visagino vaikų lopšelio-darželio „Auksinis raktelis“ 2023–2027 metų strateginį planą rengė darbo grupė, sudaryta Visagino vaikų lopšelio-darželio „Auksinis raktelis“ direktoriaus 2021 m. gruodžio 6 d. įsakymu Nr. V-45 „Dėl strateginio planavimo darbo grupės sudarymo“. Darbo grupė plano projektą pristatė mokyklos bendruomenei, mokyklos tarybai. Mokyklos bendruomenė, taryba turėjo galimybę teikti siūlymus bei pageidavimus. Mokyklos strateginis planas parengtas penkerių (2023–2027) metų laikotarpiui. Įgyvendinant mokyklos strateginį planą, taikant naujoves, kuriamas savitas mokyklos modelis, kuris užtikrina vykdomų programų funkcionavimą, edukacinių ir socialinių paslaugų kokybę. Mokykla atvira kaitai, kūrybingos asmenybės vystymui(-si), ugdo socialiai aktyvų, kultūringą ir kūrybingą žmogų, šalies, Europos ir pasaulio pilietį.

1. **ĮSTAIGOS VYKDOMŲ VEIKLŲ APRAŠYMAS IR VEIKLOS IR FINANSINIAI RODIKLIAI**

Visagino vaikų lopšelis-darželis „Auksinis raktelis“ – bendrosios paskirties ikimokyklinio ugdymo įstaiga (toliau – Mokykla), kurios steigėjas Visagino savivaldybė. Mokykla vykdo ikimokyklinio ir priešmokyklinio ugdymo programas, veikia 13 grupių: 4 – lopšelio (1–3 m.), 6 – darželio (3–6 m.), 3 – priešmokyklinio (6–7 m.) amžiaus grupės (viena iš jų jungtinė grupė, kurioje mokosi 11 priešmokyklinio amžiaus vaikų ir 8 ikimokyklinio amžiaus). Mokykloje veikia viena pailginto darbo grupė vakare nuo 17.30 val. iki 18.26 val. Iš viso mokyklą 2021 m. gruodžio 31 d. duomenimis lankė 224 vaikai.

Ikimokyklinio amžiaus grupių vaikai ugdomi pagal individualią mokyklos ikimokyklinio ugdymo programą „Vaivorykštė“. Priešmokyklinio amžiaus grupėse ugdymas vyksta vadovaujantis Bendrąja priešmokyklinio ugdymo ir ugdymosi programa. Papildomai priešmokyklinio ugdymo grupės įgyvendina „Zipio draugai“ ir Lions Quest „Laikas kartu“ programas. Nuo 2021 m. rudens dvi darželio grupės pradėjo įsisavinti emocijų programą Kimochi. Mokykloje vykdomos žalingų įpročių prevencijos programos pritaikytos pagal vaikų amžiaus grupes.

Mokykla dalyvauja projektinėje veikloje sveikatinimo, socializacijos, gamtosaugos, sveikos gyvensenos srityse.

Mokyklos pedagogai aktyviai dalyvauja Respublikinės ikimokyklinių įstaigų kūno kultūrps pedagogų asociacijos (RIUKKPA), Respublikinės ikimokyklinių įstaigų darbuotojų asociacijos „Sveikatos želmenėliai“, sveikatą stiprinančių mokyklų tinklo „Sveika mokykla“ veiklose. Mokykla dalyvauja „Vaisių ir daržovių bei pieno ir pieno produktų vartojimo skatinimo ugdymo įstaigose“ programoje.

2021 m. lopšelio-darželio biudžetą sudarė:

|  |  |  |  |
| --- | --- | --- | --- |
| Eil. Nr. | Finansiniai ištekliai | Lėšos | Pastabos |
| Planuota, Eur | Panaudota, Eur |
| 1. | Savivaldybės biudžeto lėšos SB | 448743 | 447880 |  |
| 2. | Biudžetinių įstaigų pajamos už suteiktas paslaugas SB (ĮP) | 67460 | 67111 |  |
| 3. | Valstybės biudžeto tikslinė dotacija **SB (VB),** iš jų:Speciali tikslinė dotacija ugdymo reikmėms finansuoti **K**Socialinės paramos išmokos **D**Speciali tikslinė dotacija iš valstybės vardu paskolintų lėšų | K - 420110D - 13560SD – 4330U - 2748 | 4201101353643302748 |  |
| 4. | Parama (1,2 proc. GPM) (Kt) | 705 |  |  |
|  | Iš viso: | 957656 | 955715 |  |

Pagrindinė mokyklos veikla, teisiniai dokumentai, informacija tėvams ir kita aktuali informacija talpinama mokyklos internetinėje svetainėje [www.visaginoraktelis.lt](http://www.visaginoraktelis.lt)

Mokykla nuo 2020 m. rugsėjo 1 d. naudojasi elektroniniu dienynu „Mūsų darželis“.

**III. APLINKOS VEIKSNIŲ ANALIZĖ**

**VIDINĖS APLINKOS ANALIZĖ**

**TEISINĖ IR ORGANIZACINĖ STRUKTŪRA**

Visagino vaikų lopšelis-darželis „Auksinis raktelis“ – bendrosios paskirties ikimokyklinio ugdymo įstaiga, kurios steigėjas Visagino savivaldybė. Mokyklai vadovauja direktorius, skiriamas įstatymų numatyta tvarka, vykdantis direktoriaus pareigybės apraše bei mokyklos nuostatuose numatytas funkcijas. Direktoriaus pavaduotojas ugdymui atsakingas už mokyklos ugdymo programų, projektų rengimą ir įgyvendinimą, teikia profesinę pagalbą mokytojams, vykdo ugdomojo proceso priežiūrą, koordinuoja metodinę veiklą. Ūkio skyriaus vadovas atsakingas už materialinės bazės priežiūrą, savalaikį jos įsigijimą, aptarnaujančio personalo darbo priežiūrą. Mokykloje veikia mokyklos taryba, mokytojų taryba, darbo taryba, pedagogų metodinė grupė. Mokykla dirba vadovaudamasi Visagino vaikų lopšelis-darželis „Auksinis raktelis“ nuostatais, bei Darbo tvarkos taisyklėmis. Ugdymo procesas organizuojamas vadovaujantis Švietimo ir mokslo ministerijos patvirtintomis programomis, vaiko brandumo mokyklai rodikliais, mokyklos ikimokyklinio ugdymo programa „Vaivorykštė“.

**ŽMONIŲ IŠTEKLIAI**

2021 m. gruodžio 31 d. duomenimis mokykloje dirbo 58 darbuotojai, 27 iš jų pedagogai (tame tarpe direktorius ir direktoriaus pavaduotojas ugdymui, švietimo pagalbos specialistai). Mokykloje pedagoginių darbuotojų užimtumas geras, užimti visi etatai. Tačiau mokytojų amžius verčia mąstyti apie kartų kaitą. Vos 10 proc. mokytojų yra jaunesni nei 40 metų. 90 proc. pedagoginių darbuotojų yra 50 m. ir vyresni. Visi pedagogai turi reikiamą išsilavinimą, yra atestuoti. 5 pedagogams suteikta metodininko kvalifikacinė kategorija, vyresniojo mokytojo (auklėtojo) kvalifikacinė kategorija suteikta 20 pedagogų, 2 pedagogai turi mokytojo kategoriją. 2021 m. buvo atestuotas vienas pedagogas, suteikta vyresniojo auklėtojo kvalifikacinė kategorija. Mokykloje dirba švietimo pagalbos specialistų komanda: logopedas, socialinis ir specialusis pedagogai, psichologas. Logopedas ir specialusis pedagogas yra mokyklos darbuotojai, psichologo ir specialiojo pedagogo paslaugas suteikia Visagino švietimo pagalbos tarnyba.

**PLANAVIMO SISTEMA**

Planavimo sistemą sudaro: trejų metų lopšelio-darželio strateginis veiklos planas, metinis ugdomosios veiklos planas, ikimokyklinio ugdymo programa, priešmokyklinio ugdymo bendroji programa, savaitės ugdomosios veiklos planai, vaiko gerovės komisijos planai, pedagogų metodinės grupės planas. Planams sukurti sudaromos darbo grupės, o atskirais atvejais pasiūlymai ir idėjos planams teikiami įvairių susirinkimų ir pasitarimų metu. Su strateginiu planu, metiniu ugdomosios veiklos planu supažindinama mokyklos taryba, mokytojų taryba, darbo taryba, dokumentai pristatomi ugdytinių tėvams visuotiniuose bendruomenės susirinkimuose.

**PRIEŽIŪROS STRUKTŪRA**

Mokyklos veiklos kontrolės funkcijas atlieka mokyklos administracija, savivaldos institucijos. Pagrindiniai vidaus dokumentai, pagal kuriuos vykdoma veiklos kontrolė, yra mokyklos nuostatai, darbo tvarkos taisyklės, metinis ugdomosios veiklos planas, pareigybių aprašai. Vykdoma finansų kontrolė, kasmetinė mokyklos materialiojo turto inventorizacija.

**FINANSINIAI IŠTEKLIAI**

Mokyklos veiklai finansuoti skiriamos lėšos iš Lietuvos Respublikos Valstybės biudžeto specialiųjų tikslinių dotacijų ,,Mokinio krepšelio“ pagal asignavimų valdytojo patvirtintas programų sąmatas, Visagino savivaldybės biudžeto lėšos. Pagal Visagino savivaldybės tarybos patvirtintą tvarką ugdymo reikmėms iš tėvų renkamas mėnesinis mokestis, rėmėjų ir gautos paramos lėšos, specialiosios lėšos, kitos ne biudžeto lėšos. Mokyklos buhalterinė apskaita tvarkoma vadovaujantis Lietuvos Respublikos Vyriausybės ir Visagino savivaldybės tarybos bei administracijos patvirtintais teisės aktais. Mokykloje dirba vyriausiasis buhalteris 1 etatu ir buhalteris 0,5 etato. Finansiniai ištekliai, jų poreikis bei panaudojimas derinami su Visagino savivaldybės administracijos Finansų ir biudžeto skyriumi.

**RYŠIŲ STRUKTŪRA**

Informacija apie mokyklos veiklą skelbiama internetinėje svetainėje www.visaginoraktelis.lt, Visagino savivaldybės tinklalapyje [www.visaginas.lt](http://www.visaginas.lt) Visagine veikiančiose mediose, informaciniuose stenduose bei elektroniniu paštu. Mokykla naudojasi UAB CGates teikiamomis paslaugomis, AB Telia stacionaraus ryšio telefonu. Mokinių, pedagogų statistiniai duomenys tvarkomi elektroniniame mokinių ir pedagogų registre.

**IŠORINĖS APLINKOS ANALIZĖ**

**POLITINIAI TEISINIAI VEIKSNIAI**

Lietuvos politiniame gyvenime vyksta nuolatiniai pokyčiai. Lietuvos respublikos Vyriausybės programa padidina galimybes įgyvendinti Valstybinę švietimo strategiją – mokyklų savarankiškumo didinimo, mokymo lėšų plėtros, visuomenės vaidmens stiprinimo, ugdymo individualizavimo, mokytojų karjeros sistemos atnaujinimo ir kitose srityse. Reikia vadovautis Valstybės švietimo strategijos 2013–2022 metų nuostatomis, jog būtina plėtoti švietimo sistemos alternatyvas, kurios būtų prieinamos, patrauklios ir vertingos ikimokyklinio amžiaus vaikams, socialinės rizikos grupėms. Ikimokyklinio ugdymo veiklos kokybės įsivertinimą nukreipti į tai, kad atsirastų įrodymais, patirtimi ir žinojimu grįsta lyderystė, nuolatinis tobulinimas ir aukštos kokybės siekis. Paskutiniais metais daug pokyčių tvarkant dokumentus, galėtų būti daugiau pastovumo ir nuoseklumo įgyvendinant įvairius reikalavimus.

**EKONOMINIAI VEIKSNIAI**

Narystė Europos Sąjungoje sudaro Lietuvai sąlygas kelti ekonominę gerovę. Atsivėrė galimybės pasinaudoti ES struktūrinių, kitų fondų finansine parama. Nuo 2011 m. taikomas ikimokyklinio ugdymo krepšelis, keičiamas požiūris į ikimokyklinio ugdymo finansavimą, o perspektyvoje mokymo lėšų didinimas sudaro palankesnes ugdymo sąlygas. Bendrieji Lietuvos ekonominiai rodikliai turi įtakos įstaigos veiklai: mokymo lėšų pakanka ugdymo planui realizuoti, mokytojų kvalifikacijai tobulinti, metodinėms priemonėms įsigyti; biudžeto lėšų, skiriamų aplinkai, pakanka pačioms būtiniausioms išlaidoms finansuoti, tačiau jų nepakanka norint įgyvendinti higienos normas, turėti pilnavertiškai dirbantį direktoriaus pavaduotoją ugdymui. Finansavimas nėra pakankamas, nuolat tenka taupyti, rinktis prioritetines sritis.

**SOCIALINIAI VEIKSNIAI**

Labiausiai neigiamą įtaką švietimo įstaigų veiklai turi socialiniai faktoriai – gimstamumo mažėjimas ir emigracija. Jaunos šeimos renkasi gyvenamąją vietą didesniuose miestuose. Didinant Lietuvos Respublikos Vyriausybės paramą šeimoms, auginančioms vaikus (nuolat didinami vaiko pinigai, nemokamas maitinimas kai kurioms šeimoms ir kt.), didėja poreikis naudotis lopšelio-darželio paslaugomis. Lopšelyje-darželyje užtikrinamas labai geras ugdytinių maitinimas, tačiau daugėja ugdytinių skaičius, kuriems teikiamas nemokamas arba iš dalies mokamas maitinimas. Lopšelyje-darželyje šiuo metu yra 226 ugdytiniai. 2021 m. rugsėjo 1 d. į mokyklą nepateko 12 vaikų, kuriems teko rinktis rusų kalba ugdomą mokyklą, nes steigėjas nesuteikė papildomų patalpų ugdymo grupei įrengti. Mokyklai tenka svarbus vaidmuo sudarant vaikams sąlygas ugdyti socialinius įgūdžius, formuoti atsakingą požiūrį į aplinką, vykdyti žalingų įpročių prevenciją. Ikimokyklinio ugdymo plėtra siekiama gerinti švietimo prieinamumą visoms šeimoms:

● visiems vaikams, ypač socialiai remtinų šeimų, sudarytos sąlygos pasirengti mokyklai;

● visiems socialiai remtiniems vaikams suteiktas nemokamas ikimokyklinis ugdymas;

● priešmokyklinis ugdymas tapęs privalomu;

● visi specialiųjų poreikių vaikai turi teisę būti ugdomi ir ugdytis jiems palankioje ugdymo aplinkoje. Esant poreikiui suteikiamos mokytojo padėjėjo paslaugos.

**TECHNOLOGINIAI VEIKSNIAI**

Mokykla aprūpinta kompiuterine įranga. Įrengtas metodinis kabinetas, kuriame yra kompiuteris, kopijavimo aparatas, stacionari bei nešiojama multimedija, nuolatinis interneto ryšys. Visose grupėse įrengta interneto prieiga, grupės aprūpintos nešiojamais kompiuteriais, todėl pedagogai turi galimybę naudotis informacinėmis technologijomis ugdymo proceso metu. Kompiuterizuoti visi įstaigos administracijos kabinetai, kaupiama duomenų bazė, sukurta ir nuolat atnaujinama mokyklos internetinė svetainė www.visaginoraktelis.lt. Mokykloje įdiegtas el. dienynas „Mūsų darželis“. Buhalterijos darbuotojai dirba su kompiuterizuotomis buhalterinėmis apskaitos programomis ,,Alga“ ir „Finisa“. Raštvedyba vykdoma naudojantis DVS „Kontora“. Atsisakyta popierinio logopedo, ikimokyklinio ir priešmokyklinio ugdymo žurnalų. Mokykloje yra 13 vnt. kompiuterių, 11 vnt. spausdintuvų, 1 kopijavimo aparatas, foto aparatas, visose grupėse CD grotuvai, muzikos salėje muzikinis centras, elektrinis klavišinis muzikos instrumentas, įgarsinimo aparatūra. Mokykla turi 2 interaktyvias lentas, interaktyvias grindis, 3D akinius. Priešmokyklinėse grupėse yra multimedijos įranga (projektoriai ir ekranai).

**IV. SSGG ANALIZĖ**

|  |  |
| --- | --- |
| **STIPRYBĖS** | **SILPNYBĖS** |
| 1. Kompetentingi pedagogai, pagalbos specialistai, vadovai.2. Geras mikroklimatas.3. Sudaromos sąlygos visiems darbuotojams kelti kvalifikaciją.4. Plėtojama, įgyvendinama projektinė veikla.5. Išskirtinis dėmesys socialiniam ir emociniam ugdymui.6. Glaudus bendradarbiavimas su kitomis įstaigomis.7. Profesionalus švietimo pagalbos teikimas specialiųjų poreikių ugdytiniams.8.Tikslingas lėšų valdymas ir panaudojimas.9. Skiriamas didelis dėmesys ugdytinių fiziniam aktyvumui.10. Inovatyvių technologijų panaudojimas ugdytinių ugdymo procese. Daug dėmesio skiriama STEAM veiklai. | 1. Jaunų pedagogų stoka.
2. Nepakankamas tėvų dalyvavimas ugdymo veiklose.
3. Neturime automobilių stovėjimo aikštelės prie mokyklos.
4. Gerinant fizinio aktyvumo kokybę, reikalingas kūno kultūros specialistas, kurio nėra.
5. Pasenusios lauko pavėsinės, susidėvėjusios plytelės takeliuose.
6. Bilingvizmas paslaugų vartotojams.
 |

|  |  |
| --- | --- |
| **GALIMYBĖS** | **GRĖSMĖS** |
| 1. Pasinaudoti projektine veikla, gerinant mokyklos infrastruktūrą.
2. Plėtoti bendradarbiavimą su socialiniais partneriais, ieškoti rėmėjų.
3. Dažnesnis mokyklos vidaus ir lauko erdvių panaudojimas STEAM veikloms.
4. Gerinti ugdymo kokybę, modernizuojant aplinkas, atnaujinant priemones.
5. Gerinti įtraukiojo ugdymo kokybę.
6. Tobulinti vaikų ugdymą, siekiant kiekvieno vaiko asmeninės pažangos.
7. Mokytojų kvalifikacijos kėlimas ir žinių panaudojimas darbe.
 | 1. Didėjantis ugdytinių, turinčių specialiųjų ugdymosi poreikių skaičius.2. Didėjantys tėvų reikalavimai pedagogams, minimali pagalba vaikui iš tėvų pusės.3. Pedagogų profesinio entuziazmo stoka.4. Dėl patalpų stokos dalies vaikų išėjimas ugdytis į kitus darželius, populiarumo mažėjimas. |

1. **ĮSTAIGOS MISIJA, VIZIJA, VERTYBĖS, STRATEGINĖS KRYPTIS IR TIKSLAI**

**MOKYKLOS VIZIJA**

Atsakinga, atvira, besimokanti mokykla, užtikrinanti kokybišką ugdymą(si), atliepianti kiekvieno vaiko poreikius, kurianti saugią, funkcionalią, kūrybišką ugdymosi ir darbo aplinką.

**MOKYKLOS MISIJA**

Ugdyti harmoningą, sveiką, motyvuotą, kūrybišką, brandžią mokyklai asmenybę.

**VERTYBĖS**

* Pasitikėjimas – tai viena iš svarbiausių sąlygų bendruomenės tarpusavio santykiuose.
* Pagarba – rodyti pagarbą visai mokyklos bendruomenei.
* Tobulėjimas – atsakingai domėtis naujovėmis ir jas įsisavinti.
* Atsakomybė – gebėti prisiimti atsakomybę už veiksmus, žodžius ir poelgius.
* Ugdytinio gerovė - komandinio darbo pagalba siekti visokeriopos ugdytinio gerovės.

**PRIORITETAI**

1. Ugdytinių ugdymo(si) kokybės gerinimas.
2. Sveikos gyvensenos ugdymas vaikams ir mokyklos bendruomenei.
3. Inovatyvių ugdymą(si) skatinančių aplinkų kūrimas.
4. **SOCIALINĖS, APLINKOSAUGOS INICIATYVOS IR POLITIKA**

Mokyklos socialinės atsakomybės ir darnios plėtros prioritetai – tai socialiai atsakingos visuomenės puoselėjimas, darnių kompetencijų plėtra, ugdytinių, gebančių vadovautis darnaus vystymosi ir socialinės atsakomybės principais, ugdymas. Socialinė atsakomybė ir darni plėtra reikalauja gilių bendruomenės mąstymo ir suvokimo pokyčių. Tvari Lietuva, klimato kaita, aplinkosauga, sveika gyvensena, gebėjimas taikyti IT technologijas, tai pagrindinės temos, kurios bus gvildenamos ugdymo proceso ir visos mokyklos veiklos metu. Ugdymo procese nuolat yra paliečiamos ekologijos, gamtos tausojimo, sanitarijos temos. Vaikai per vaidybą, knygų skaitymą yra mokomi rūšiuoti atliekas, supažindinami su sąvoka – tvari Lietuva.

Mokykla daug dėmesio skiria sveikatos gerinimo klausimams, stengiasi į procesą įtraukti kuo daugiau mokyklos ugdytinių, darbuotojų ir bendruomenės narių. Mokykla atnaujino narystę sveikatą stiprinančių mokyklų tinkle „Sveika mokykla“. Bendruomenės dėmesio centre - fizinio aktyvumo skatinimas ir mitybos gerinimas.

Daug dėmesio mokykloje skiriama pandemijos iššūkiams įveikti.

Fizinio aktyvumo skatinimas ir mitybos gerinimas neatsiejamas nuo saugaus ir sveiko vaiko ugdymo, sveikos gyvensenos įpročių skiepijimo. Siekiame saugoti ir stiprinti vaikų sveikatą, formuoti saugaus elgesio įgūdžius buityje, gamtoje, gatvėje per įvairias veiklas.

**VII. STRATEGINIO PLANO TIKSLAI, UŽDAVINIAI, PRIEMONĖS IR ĮGYVENDINIMO VERTINIMO KRITERIJAI**

|  |  |  |  |  |
| --- | --- | --- | --- | --- |
| Eil. Nr. | Tikslas | Tikslo pasiekimo vertinimo kriterijus | Mato vienetas | Reikšmė |
|  |  |  (laikotarpio pabaigoje) |
| 01. | **Tikslas.** Užtikrinti ugdymo programų įvairovę, paslaugų prieinamumą ir kokybę.  | *Grupių užpildymas.**Mokytojų amžius* | Proc.Mokytojų amžiaus santykis | *100**30/70* |
| 01.01. | **Uždavinys.** Sudaryti sąlygas ugdyti vaikus pagal ikimokyklinę ir priešmokyklinio ugdymo programą, pagal patvirtintas papildomas ugdymo programas, teikti pedagoginę, psichologinę, metodinę, ir kitą pagalbą mokiniams, mokytojams. |
| Priemonės (projekto) pavadinimas | **Proceso ir (ar) indėlio vertinimo kriterijai ir mato vienetai** | **Vertinimo kriterijų reikšmės** | **Atsakingi vykdytojai** | **Finansavimas (asignavimai), tūkst. Eur** | **Finansavimo šaltinis** | **Pastabos** |
| *2021* | *2023* | 2024 | *2025* | 2026 | 2027 | *2021* | *2023* | *2024* | *2025* | *2026* | *2027* |  |  |
| 01.01.01. | Mokyklos veiklos organizavimas ir ugdymo proceso užtikrinimas. | *Mokinių/darbuotojų skaičius* | 228 | *215* | 215 | *215* | 215 | 215 | *Direktorius, direktoriaus pavaduotojas ugdymui* | 938,3 | 1050,5 | *1050,5* | *1050,5* | *1050,5* | *1050,5* | SB, MK, SD, IP,E | *SB-savivaldybėsbiudžetas, MK-mokinio krepšelis, SD- tikslinė dotacija, IP-įplaukos E-Europinis projektas* |
| 01.01.02. | „Lauko darželio“ tipo grupės įsteigimas. | *Mokytojų ir vaikų sk.* | 0 | *0* | 20 | *20* | 20 | 20 | *Direktorius, direktoriaus pavaduotojas ugdymui* | - | 19,0 | *33,5* | *5,0* |  |  | SB, MK, IP | *SB-savivaldybėsbiudžetas, MK-mokinio krepšelis, IP-įplaukos* |
| 01.01.03 | Asmens duomenų apsaugos funkcijų vykdymas. | *Darbuotojų skaičius* | *60* | *60* | *60* | *60* | *60* | *60* |  *Direktorius, sekretorius-archyvaras* | *0,4* | *0,4* | *0,4* | *0,4* | *0,4* | *0,4* | *SB* | *SB-savivaldybėsbiudžetas* |
| 01.01.04. | Civilinės atsakomybės funkcijų vykdymas. | *Įvykių skaičius* | *0* | *0* | *0* | *0* | *0* | *0* | *Direktorius, vyr. buhalteris* | *0,5* | *0,5* | *0,5* | *0,5* | *0,5* | *0,5* | *SB* | *SB-savivaldybėsbiudžetas* |
| 01.01.05. |  Socialinių išmokų ir kompensacijų mokėjimas. | *Vaikų, gaunančių paramą, skaičius* | *50* | *50* | *50* | *50* | *50* | *50* | *Socialinis pedagogas, buhalteris* | *13,54* | *16,98* | *17,87* | *17,87* | *17,87* | *17,87* | *D* | *D- valstybės dotacija* |
| 01.01.06. | Žmonių užkrečiamųjų ligų profilaktikos ir kontrolės organizavimas (COVID-19) | *Proc.* | *1,43* | *1,0* | *1,0* | *1,0* | *1,0* | *1,0* | *Ūkio skyriaus vedėjas* | *1,43* | *1,0* | *1,0* | *1,0* | *1,0* | *1,0* | *SB, SD* | *SB-savivaldybėsbiudžetas, SD- tikslinė dotacija* |
| 01.02. | **Uždavinys.** Organizuoti renginius, turinčius įtakos ugdymo proceso kokybei. |
| Priemonės (projekto) pavadinimas | **Proceso ir (ar) indėlio vertinimo kriterijai ir mato vienetai** | **Vertinimo kriterijų reikšmės** | **Atsakingi vykdytojai** | **Finansavimas (asignavimai), tūkst. Eur** | **Finansavimo šaltinis** | **Pastabos** |
|   | *2021* | *2023* | 2024 | *2025* | 2026 | 2027 | *2021* | *2023* | *2024* | *2025* | *2026* | *2027* |  |  |
| 01.02.01 | Sveikos gyvensenos ugdymas | *Dalyvių skaičius* | *40* | *40* | *40* | *40* | *40* | *40* | *Mokytojas, projekto vykdytojas* | *1,5* | *1,5* | *1,5* | *1,5* | *1,5* | *1,5* | *SB* | *SB-savivaldybėsbiudžetas* |
| 01.02.02. | Socializacijos projektai | *Dalyvių skaičius* | *40* | *40* | *40* | *40* | *40* | *40* | *Mokytojas, projekto vykdytojas* | *0,39* | *1,0* | *1,0* | *1,0* | *1,5* | *1,5* | *SB* | *SB-savivaldybėsbiudžetas* |
| 01.02.03. | Respublikiniai, tarptautiniai projektai | *Dalyvių skaičius* | *40* | *40* | *40* | *40* | *40* | *40* | *Mokytojas, projekto vykdytoj as* | *0,64* | *0,5* | *0,5* | *0,5* | *0,5* | *0,5* | *E, VB* | *E-Europinis projektas, VB- valstybės biudžetas* |
| 01.02.04. | Valstybinių švenčių ir kultūros tradicijų puoselėjimas. | *Dalyvių skaičius/renginių skaičius* | *200/12* | *200/12* | *200/12* | *200/12* | *200/12* | *200/12* | *Direktoriaus pavaduotojas ugdymui.Mokytojai* | *1,0* | *1,0* | *1,0* | *1,0* | *1,0* | *1,0* | *MK* | *MK-mokinio krepšelis* |
| 02. | **Tikslas.**  Prižiūrėti ir modernizuoti savivaldybės viešąją infrastruktūrą | *Modernizuotos mokyklos erdvės (Kvadratiniai metrai. Procentai nuo bendro kiekio. Pokytis procentais)* | Proc.Kv. m. | *100* |
| 02.01. | **Uždavinys.** Modernizuoti mokyklos pastato vidaus patalpas ir lauko teritorijos infrastruktūrą.  |
| Priemonės (projekto) pavadinimas | **Proceso ir (ar) indėlio vertinimo kriterijai ir mato vienetai** | **Vertinimo kriterijų reikšmės** | **Atsakingi vykdytojai** | **Finansavimas (asignavimai), tūkst. Eur** | **Finansavimo šaltinis** | **Pastabos** |
| *2021* | *2023* | 2024 | *2025* | 2026 | 2027 | *2021* | *2023* | *2024* | *2025* | *2026* | *2027* |  |  |
| 02.01.01 | Bendro naudojimo erdvių atnaujinimas papildant jas inovatyviomis priemonėmis | Vnt. | 0 | *13* |  |  |  |  | *Direktorius, ūkio skyriaus vadovas.* | 0 | 55,0 |  |  |  |  | SB | *SB-savivaldybėsbiudžetas* |
| 02.01.02. | Grupių Nr. 2,3,4 remontas | *Vnt.* |  |  | *3* |  |  |  | *Direktorius, ūkio skyriaus vadovas.* |  |  | *50,0* |  |  |  | SB | *SB-savivaldybėsbiudžetas* |
| 02.01.03. | Sporto salės remontas | *Proc.* |  |  |  | *100* |  |  | *Direktorius, ūkio skyriaus vadovas.* |  |  |  | *50,0* |  |  | SB | *SB-savivaldybėsbiudžetas* |
| 02.01.04. |  Baseino patalpų pertvarkymas į edukacines relaksacines erdves (vizualizacija, techninis projektas, realizacija). | *Proc.* |  |  |  | *100* | *100* |  | *Direktorius, ūkio skyriaus vadovas.* |  |  |  | *10,0* | *100,0* |  | SB, E | *SB-savivaldybėsbiudžetas, E-Europinis projektas* |
| 02.01.05. | Lauko infrastruktūros rojekto „Vaikystės miestas“ įgyvendinimas (vizualizacija, techninis projektas, realizacija) | *Proc.* |  | *100* | *100* |  |  |  | *Direktorius, ūkio skyriaus vadovas.* |  | *10,0* | *50,0* |  |  |  | SB | *SB-savivaldybėsbiudžetas* |
| 02.01.06. | Mokyklos erdvių pritaikymas negalią turintiems vaikams. | *Proc.* |  |  |  |  |  | *100* | *Direktorius, ūkio skyriaus vadovas.* |  |  |  |  |  | *80,0* | SB | *SB-savivaldybėsbiudžetas* |
| 03. | **Tikslas** Kurti ir plėtoti ekologišką, saugią ir inovatyvią mokyklos aplinką. | *Inovatyvių veiklų (projektų) skaičius per strategijos įgyvendinimo laikotarpį* | *Vnt.*  | *10* |
| 03.01. | **Uždavinys.** Aplinkos užterštumo mažinimas. |
| Priemonės (projekto) pavadinimas10 | **Proceso ir (ar) indėlio vertinimo kriterijai ir mato vienetai** | **Vertinimo kriterijų reikšmės** | **Atsakingi vykdytojai** | **Finansavimas (asignavimai), tūkst. Eur** | **Finansavimo šaltinis** | **Pastabos** |
| *2021* | *2023* | 2024 | *2025* | 2026 | 2027 | *2021* | *2023* | *2024* | *2025* | *2026* | *2027* |  |  |
| 03.01.01. | Mokestis už paviršinių nuotekų surinkimą ir nuotakynų tvarkymą. | *m.3/proc.* | *100* | *100* | *100* | *100* | *100* | *100* | *Vyr. buhalteris, ūkio skyriaus vadovas* | *0,69* | *0,7* | *0,7* | *0,7* | *0,7* | *0,7* | *SB* | *SB-savivaldybėsbiudžetas* |
| 03.01.02. | Mokyklos bendruomenės švietimas ir mokymas aplinkosaugos klausimais. | *Dalyvių/ mokymų/ projektų sk.* | *0* | *40/1/1* | *40/1/1* | *40/1/1* | *40/1/1* | *40/1/1* | *Direktoriaus pavaduotojas ugdymui.Mokytojai* | *-* | *0,5* | *0,5* | *0,5* | *0,5* | *0,5* | *SB* | *SB-savivaldybėsbiudžetas* |
| 03.02. | **Uždavinys** Energijos iš atsinaujinančių energijos išteklių naudojimas. |  |  |
| Priemonės (projekto) pavadinimas | **Proceso ir (ar) indėlio vertinimo kriterijai ir mato vienetai** | **Vertinimo kriterijų reikšmės** | **Atsakingi vykdytojai** | **Finansavimas (asignavimai), tūkst. Eur** | **Finansavimo šaltinis** | **Pastabos** |
|  | *2021* | *2023* | *2024* | *2025* | *2026* | *2027* | *2021* | 2023 | 2024 | *2025* | *2026* | *2027* |  |  |
| 03.02.01. | Energetinių išteklių panaudojimo skatinimas, aplinkai palankių technologijų diegimas. | *Įdiegti AEI pajėgumai (Galingumas KW)*  | *95* | *70* |  |  |  |  | *Direktorius, ūkio skyriaus vadovas.* |  | *70,0* |  |  |  |  | SB, E | *SB-savivaldybėsbiudžetas, E-Europinis projektas* |
| 03.02.02. | Vidaus ir lauko apšvietimo modernizavimas | *Sumažintas el. energijos vartojimas KW**Lauko apšvietimas Vnt.* | *4200* | *3500**15* | *3500* | *3500* | *3500* | *3500* | *Direktorius, ūkio skyriaus vadovas.* | *7,28* | *7,28* | *6,0* | *6,0* | *6,0* | *6,0* | *SB* | *SB-savivaldybėsbiudžetas* |

1. **GALIMI PAVOJAI IR VALDYMAS**

Kyla pavojus, kad dėl nevykdomos ikimokyklinio ugdymo įstaigų tinklo reorganizacijos-optimizacijos nebus galimybės tenkinti tėvų norų, kad vaikas būtų ugdomas mūsų mokykloje. Tai gali skatinti vaikų mažėjima, mokyklos populiarumo mažėjimą ir trukdžių įgalinančių įvykdyti mokyklos strategiją atsiradimas.

Numatoma ieškoti galimybių plėsti darželio grupių skaičių, skatinti kitakalbių šeimų vaikus ugdytis lietuvių kalba.

1. **PRIEDAI**
2. Investicinis projektas „Vaikystės miestas“ (bus parengtas gegužės mėn.).
3. Investicinis projektas „Baseino patalpų pertvarkymas į edukacines relaksacines erdves“ (bus pateiktas spalio mėn.).

Direktorė Elena Čekienė